**Hiška eksperimentov obiskala  
OŠ Hajdina**

Hajdina, 20. 2. 2018 - Hiška eksperimentov potujoči center spodbujanja radovednosti, kritičnega razmišljanja in promocije raziskovanja ne počiva.

Tako kot njen starš - Hiša eksperimentov – je Hiška eksperimentov namenjena vsem radovednim ljudem, ki znajo reči: »Tega ne vem, ampak bi se pa rada naučila.« Namenjena je vsem, ki se ne bojijo spodrsljajev in napak, ki so obvezni in dobrodošli sopotnik raziskovanja in poskušanja. Namenjena je vsem, ki skušajo iz sebe nekaj narediti in jim ni vseeno, kaj se okrog njih dogaja.

Projekt sta omogočila glavna pokrovitelja - **Lek, član skupine Sandoz d.d.** ter **Telekom Slovenije d.d.**

**Ko šola postane center neformalnega izobraževanja**

Hiška eksperimentov obiskuje formalne izobraževalne institucije po Sloveniji in jih za en dan spremeni v center radovednosti in ustvarjalnosti. Namen Hiške eksperimentov je tudi v povezovanju v okviru lokalnih skupnosti. Posamezni obisk Hiške eksperimentov v nekem kraju namreč aktivira vodstvo institucije, ki gosti Hiško, da najde lokalne pokrovitelje dogodka.

Za udeležence Hiške eksperimentov pomeni to dan sproščenega učenja, svobodne radovednosti, vztrajnega eksperimentiranja ter varnega okolja za napake in spodrsljaje. Usposobljeni tim Hiše eksperimentov v sodelovanju z lokalnim učiteljskim kadrom spodbuja dialog, vprašanja in iskanje odgovorov.

*»Veseli smo, da bomo na naši šoli gostili Hiško eksperimentov, saj gre za center znanosti, ki spodbuja učenčevo radovednost, ga usmerja k raziskovanju, ustvarjanju in osvajanju znanja na inovativen način.*

*Verjamem, da bomo preživeli čudovit učni dan, ki nam bo zagotovo ostal v prijetnem spominu.*

*Za obisk Hiške eksperimentov se zahvaljujemo Občini Hajdina, Zavarovalnici Triglav in Šolskemu skladu OŠ Hajdina. Iskrena hvala v imenu učencev in učiteljev,«* je povedala Vesna M. Lorber, ravnateljica OŠ Hajdina s PE Vrtec.

*»Zagotavljamo, da je naš vsakokratni obisk unikaten, vedno kaj novega dodamo. Veseli me, da se tega dobro zavedajo izobraževalne institucije, ki nas zdaj že redno – vsako leto – povabijo, da jih obiščemo. Veseli me tudi, da so tudi pokrovitelji, ko obiščejo dogodek, ki so ga omogočili, navdušeni in zadovoljni. Marsikateri nam reče, da moramo naslednje leto spet priti v kraj,«* je dejal dr. Miha Kos, direktor Hiše eksperimentov.



lokalni pokrovitelji  
Hiške eksperimentov  
bodo predstavljeni na dogodku





globalna pokrovitelja  
Hiške eksperimentov  
sta

